# Almindelig Lungeurt

### Fra Wikipedia, den frie encyklopædi

| Almindelig Lungeurt | ?

Almindelig Lungeurt
Videnskabelig klassifikation

Rige: | Plantae (Planter)
Division: | Magnoliophyta (Dækfrøede planter)
Klasse: | Magnoliopsida (Tokimbladede)
Orden: | Lamiales (Læbeblomst-ordenen)
Familie: | Boraginaceae (Rublad-familien)
Slægt: | Lungeurt
Art: | Pulmonaria obscura

Almindelig Lungeurt (Pulmonaria obscura) af Rublad-familien er en staude, der danner en roset af grundstillede, æg- til hjerteformede blade. Både disse og de spredtstillede, elliptiske stængelblade er ensfarvet grønne (eller undertiden svagt plettede) og blødhårede blade og med hel rand. Blomstringen sker i april-maj. Blomsterne er samlet i endestillede stande med nogle få, tragtformede, først rødlige og senere blåviolette kroner. Delfrugterne har olierigt vedhæng (se myrespredning).

Slægten Lungeurt er yderst kompleks. Der eksisterer mange overgange mellem de enkelte arter og hybride former, og det er ofte kun muligt at bestemme forskellene ved kromosomanalyser. Angivelserne i litteraturen af udbredelsesområder kan derfor være behæftet med fejl.

Ikke-synlige træk

Rodnettet består af krybende jordstængler, som bærer tykke trævlerødder.

Størrelse

0,30 x 1 m (30 x 20 cm/år).

Hjemsted

Planten findes i skove og er almindelig på Øerne og i Østjylland, men sjælden i det øvrige Jylland. Den er en forårsplante i løvskove. Ved Giber Åen findes den sammen med bl.a. Almindelig Bingelurt, Almindelig Mangeløv, Dag-Pragtstjerne, Gul Anemone, Skavgræs, Skov-galtetand, Skovmærke, Stor Fladstjerne og Stor Konval.

Anvendelse

Ifølge Retzius har planten været anvendt som grøntsag og han skriver at "I grønkål lader den sig spise, og nogle steder indbager man den i pandekager". - Försök til en Flora Oeconomica Sveciæ af A. J. Retzius (1806)

Etymologi

Artsnavnet obscura betyder mørk. Slægtsnavnet hentyder til at man tidligere anså planten for virksom mod lungesygdomme.

Synonymer

Videnskabelige synonymer: Pulmonaria officinalis auct., Pulmonaria officinalis L. ssp. obscura (Dumort.) Murb.

Almindelig Lungeurt - ''Pulmonaria obscura''

### [redigér] Eksterne henvisninger

- Beskrivelse og billeder fra den svenske Virtuella floran, Linnaeus.nrm.se
- Billeder fra Google
- Den svenske naturforsker Anders Jahan Retzius, 1742–1821

| Se også galleriet »Almindelig Lungeurt« i Wikimedia Commons.

| Denne botanikartikel er kun påbegyndt. Hvis du ved mere om emnet, kan du hjælpe Wikipedia ved at udvide den.

Hentet fra "http://da.wikipedia.org../../../a/l/m/Almindelig_Lungeurt_20e8.html"

Kategorier: Taksonomisk beskrevet | Violette blomster | Påbegyndte botanikartikler

##### Views

- Artikel
- Diskussion
- Nuværende version

##### Søg

##### Andre sprog

- Deutsch
- Lietuvių
- Polski
- Svenska